Source: https://pravnapraksa.si/Default.aspx?id=229
Timestamp: 2019-08-23 07:13:19+00:00

Document:
letnik 2018, številka 47, 6. 12. 2018 > Kazalo
Letošnje leto je za slovensko pravosodje posebno, saj ga zaznamuje tudi stota obletnica delovanja državnega tožilstva na Slovenskem. Zgodovinska dejstva so sicer lahko suhoparna, vendar jim zaradi tega nikakor ne smemo odreči pomembnosti. Današnja dobro delujoča in dinamična tožilska organizacija je namreč plod stoletnih prizadevanj, ko se je iz vrhovnega pravdništva oblikovalo tožilstvo današnjega časa, ki je kot del pravosodja samostojen sui generis državni organ. Razvojna vizija za prihodnost vključuje odprtost in transparentnost državnega tožilstva, kar se že kaže s pričetkom objavljanja statističnih podatkov na uradni spletni strani Vrhovnega državnega tožilstva RS (VDT RS). Veliko sta k temu prispevala tudi modernizacija informacijskega sistema in razvoj analitične službe v iztekajočem se letu.
Evropsko sodišče za človekove pravice (ESČP) je konec oktobra izdalo sodbo v zadevi E. S. proti Avstriji, s katero je odločilo, da Avstrija ni kršila tožničine (E. S.) svobode govora s tem, ko jo je kazensko obsodila za izjavo o Mohamedovi pedofiliji. Na desnem robu političnega spektra je sodba škandalozni hit, tudi nekateri slovenski mediji so že izjavili, da je svoboda govora mrtva in da je zmagalo šeriatsko pravo.
Dne 20. novembra 2018 je bila objavljena sodba Vrhovnega sodišča RS v zadevi II Ips 195/2018 z dne 25. oktobra 2018, ki je prva izmed mnogih zadev glede kreditov v švicarskih frankih (CHF), v kateri je sodišče zavrnilo revizijo tožnikov - kreditojemalcev kredita v CHF - in potrdilo odločitev, da obravnavani kreditni pogodbi nista nični. Sodba pa ni pomembna le zato, ker gre za prvo vsebinsko dokončno odločitev najvišjega sodišča v tovrstnih zadevah, temveč predvsem zato, ker se ukvarja z enim od...
V povezavi z nadurnim delom se v praksi postavlja veliko vprašanj. Pojavljajo se dileme, kot so: katera ura je nadura pri delu s krajšim delovnim časom in ali so te nadure vredne manj, kakšne ure so ure, ki jih delavec opravi med pripravljenostjo na delo, ali je delavec upravičen do plačila vseh nadur, ki jih opravi, tudi tistih, nad dovoljeno kvoto, in podobno. Nekatere rešitve je nakazala sodna praksa, druge pa vsakodnevna praksa.
3 UVODNIK Drago Šketa Preudarno izboljšati kazenskopravno zakonodajo
Vprašanje pravice do nadomestila za spoštovanje konkurenčne klavzule je še vedno pereče. Vsebinsko nedorečena določba sedaj 41. člena Zakona o delovnih razmerjih (ZDR-1) je omogočila široko polje razlagalne svobode, ki pa ga sodna praksa še ni ustrezno in dosledno napolnila. V nadaljevanju bom predstavil tri ključna področja - kdaj pridobi delavec pravico do nadomestila, v kakšni višini in kdaj pride do zlorabe pravice.
Dne 20. novembra 2018 je bila objavljena sodba Vrhovnega sodišča RS v zadevi II Ips 195/2018 z dne 25. oktobra 2018, ki je prva izmed mnogih zadev glede kreditov v švicarskih frankih (CHF), v kateri je sodišče zavrnilo revizijo tožnikov - kreditojemalcev kredita v CHF - in potrdilo odločitev, da obravnavani kreditni pogodbi nista nični. Sodba pa ni pomembna le zato, ker gre za prvo vsebinsko dokončno odločitev najvišjega sodišča v tovrstnih zadevah, temveč predvsem zato, ker se ukvarja z enim od pomembnejših vprašanj potrošniškega prava, in sicer išče ravnotežje med zaščito šibkejše pogodbene stranke (pojasnilno dolžnostjo ponudnika blaga ali storitev) in lastno skrbnostjo, odgovornostjo in avtonomijo potrošnikov.
Vrhovno sodišče je javnost seznanilo s pomembno odločitvijo v sporu med banko in kreditojemalci v švicarskih frankih (sodba in sklep št. II Ips 195/2018, z dne 25. oktobra 2018, s katerima sta potrjena sodba in sklep Višjega sodišča v Ljubljani, št. II Cp 1977/2017, z dne 1. marca 2018). Poenostavljeno in skrčeno lahko to odločitev označimo kot zavrnitev zahtevka kreditojemalcev na ugotovitev ničnosti dveh pogodb o deviznem kreditu in sporazuma o zavarovanju terjatve v obliki notarskega zapisa ter na izbris domnevno neveljavne vknjižbe hipoteke banke na nepremičninah kreditojemalcev. Pogodbe so predvidevale, da se anuiteta plačuje v frankih; če pa kreditojemalec na računu vsakokrat ni zagotovil kritja v frankih, je banka posegla po njegovih evrskih sredstvih, ki jih je preračunala v franke po tečaju na dan bremenitve računa. Taka pogodbena ureditev je breme kasnejše visoke rasti vrednosti franka v celoti prenesla na stranko.
Pogajanje o priznanju krivde (ang. plea bargaining, PB) je v adversarnih kazenskih postopkih resna, v teoriji in sodni praksi do potankosti definirana strategija reševanja kazenskopravnih sporov, saj se jih na ta način konča pretežna večina. Veliko je strokovnih navodil, kako pristopiti k temu postopku za institucije tako na strani države kot obrambe. Pogajalski del je po resnosti pristopa najmanj enakovreden kasnejši fazi obravnave.
Čarovništvo, kot ga poznamo iz ohranjenih zapisov sodnih postopkov na Slovenskem, je imelo korenine v pojmovanju o nadnaravnih sposobnostih nekaterih ljudi, navadno žensk, kar na začetku ni bilo vedno povezano z zlom. Čarovnica je z uroki, uporabo zdravilnih zelišč in molitvami lahko pozdravila bolezen, odkrila, kam je tat skril ukraden denar, in vrnila ljubezen. Od druge polovice šestnajstega stoletja pa je postajala vedno bolj povezana s hudičem. Znala je napovedovati (slabo) prihodnost, povzročati škodo, priklicati prekletstvo, zastrupljati. Čarovniški procesi na naših tleh se niso veliko razlikovali od procesov drugod po Evropi, trajali pa so do konca prve polovice osemnajstega stoletja. Za zadnji čarovniški proces na Slovenskem je dolgo veljal proces proti Marini Češarek v Ribnici leta 1701, vendar naj bi po nekaterih poročilih zadnjo čarovnico pri nas sežgali šele leta 1752.
mag. Vinko Volčanjk
V Pravni praksi št. 41-42 z dne 25. oktobra 2018 je bil objavljen prispevek dr. Janje Hojnik, ki v okviru načela medsebojnega priznavanja blaga opisuje primer opomina Evropske komisije Sloveniji v zvezi z omejevanjem pri namestitvi in uporabi aktivnih strelovodov (Early Streamer Emission - ESE) na stavbah v Sloveniji. Prispevek enostransko obravnava omenjeno vprašanje in že prejudicira zaključke postopka.
Susak je nekoč veljal za primer otoka z nadpovprečno veliko umsko prizadetih ljudi. Tako naj bi bilo zaradi maloštevilnega prebivalstva, in še to se je izdatno odseljevalo. Pogoji za razcvet endogamije so bili tako otočanom položeni - če že ne v zibko, pa vsaj v zakonsko posteljo. Zožena spolna izbira pomeni osiromašen genetski material, ki ni zmožen premoščati napak v dednem sporočilu. Naj bo legenda resnična ali ne, na tem mestu ni pomembno. Tisto, kar je za uvodno ilustracijo ključno, je mehanizem delovanja zaprtega sistema (npr. otoka), ki ne premore za uspešen genetski razvoj potrebne kritične mase (genetske raznovrstnosti) prebivalstva. Pri tem mehanizmu gre za zakonitost, ki bi dolgoročno privedla do duševno in telesno degenerirane družbe. Samo predstavljajte si prizore, ki bi jih posnela kamera televizijske ekipe, ko bi pristala na več stoletij izoliranem otoku. In naslov v časniku: Slavko Bobovnik pristal med ljudožerci!
Te dni se je na spletni strani Banke Slovenije znašla dobra novica: "Vzpostavitev vseevropske rešitve Evrosistema za izvrševanje takojšnjih plačil". Govori o tem, da so kot del sistema TARGET odslej v EU na voljo plačila, ki potekajo kadarkoli (ne glede na uro in dan), v le nekaj sekundah, tako znotraj držav kot med njimi.
Javni uslužbenec je napredoval v višji naziv na delovnem mestu. • Ali se zaradi tega prekine napredovalno obdobje za napredovanje v višji plačni razred?
Soseda mi je v oporoki zapustila polovico zemljišča z vrtom v izmeri 320 m2. Finančna uprava RS me je povabila, da se v osmih dneh zglasim kot stranka v postopku odmere davka na dediščino. Priloženo je obvestilo, da je vrednost mojega deleža 2.020,90 evra.
Člen 7 Odloka o kategorizaciji občinskih javnih cest v Občini Žalec (Ur. l. RS, št. 82/15 in 59/17), kolikor kategorizira javno pot Migojnice-Reber (št. odseka 990911) v delu, ki poteka po zemljišču parc. št. 925/12, k. o. Zabukovica, se razveljavi.
Zavod RS za zaposlovanje (ZRSZ) je brezposelnim osebam pošiljal neustrezna obvestila o prostih delovnih mestih. V medijih so bili izpostavljeni primeri slepih posameznikov, ki so preko SMS-sporočila prejeli obvestilo o prostem delovnem mestu voznika avtobusa, o delovnem mestu na žagi, v mesnici in v Slovenski vojski.
Parkiranje jeklenih konjičkov zlasti v kakih urbanih predelih starejšega letnika ne zahteva zgolj znanja, ampak je tovrstno početje že kar zahtevna obrt. Pri tem seveda ne gre le za iskanje prostih parkirnih mest, za katere pristojne mestne oblasti (še) niso določile urne ali večurne pristojbine. Že časovno bežen postanek avta na površinah, ki so bile prvotno namenjene kvečjemu konjski vpregi z največ kako ožjo vozovno kompozicijo, utegne lastniku prislužiti neželene praske in vdrtine, da hujših posledic srečanj z zahrbtno nizkimi količki ali z betonskimi cvetličnimi lonci niti ne omenjam.
Pobudnik se je na Informacijskega pooblaščenca (IP) obrnil z vprašanjem o upravljanju Facebookove oglaševalske kampanje s strani marketinške agencije. Ta namreč kontaktne podatke (ime, telefonsko številko in elektronski naslov) pridobi samo za naknadno posredovanje podjetju in jih pri nadaljnjih kampanjah ne potrebuje. Ali mora zato na oglasu na Facebookovem jasno pisati, da kontaktne podatke pridobi marketinška agencija in jih kasneje posreduje podjetju?
Predmet javnega naročila je izvedba gradenj, dobava blaga ali izvajanje storitev. Naročnik opredeli predmet naročila v tehničnih specifikacijah, v katerih določi zahtevane značilnosti (oziroma postopek ali način proizvodnje) tistega, po čemer povprašuje. Predmet naročila lahko običajno nekateri ponudniki ponudijo lažje kot drugi, vendar pa to še ne pomeni, da so tehnične specifikacije določene neutemeljeno. V luči tega je pomembna skladnost (opredelitve) predmeta naročila s temeljnimi načeli javnega naročanja, pri čemer bi se morala skladnost s temi načeli presojati strožje v primerih, ko naročnik močneje omejuje konkurenco. Poseben vidik ustreznosti določitve tehničnih specifikacij predmeta javnega naročila je presojalo Sodišče EU v predstavljeni zadevi.
"Deformirana demokratična država kadrovsko izkrivlja institucije pravne države," je med drugim kot uvod v okroglo mizo Reforma slovenske demokratične in pravne države zapisal njen moderator, profesor na FDŠ Nove univerze dr. Matej Avbelj. Na okrogli mizi, ki je potekala 27. novembra 2018 v ljubljanskem hotelu InterContinental, so sodelovali letošnji - po mnenju uporabnikov in obiskovalcev osrednjega pravno-informacijskega ter letos posodobljenega spletnega portala IUS-INFO - najvplivnejši slovenski pravniki, ki so: dr. Miro Cerar, DDr. Klemen Jaklič, Vlasta Nussdorfer, dr. Vasilka Sancin, dr. Miha Šepec, Lucija Šikovec Ušaj, dr. Dominika Švarc Pipan, dr. Andraž Teršek, dr. Jurij Toplak in dr. Verica Trstenjak.
V četrtek, 8. novembra 2018, je v organizaciji Evropske komisije (Direktorat za pravosodje in potrošnike, DG JUST) ter Ministrstva za gospodarski razvoj in tehnologijo (v nadaljevanju MGRT) v hiši Evropske unije v Ljubljani potekal dogodek z naslovom Novi dogovor za potrošnike - Slovenska potrošniška politika in pričakovanja.
"Ko govorimo o večji učinkovitosti kazenskega postopka, bi si drznil postaviti tezo, da si vsak od ključnih udeležencev učinkovitost kazenskega postopka predstavlja drugače," je bil prepričan moderator vsebinsko bogate konference K večji učinkovitosti kazenskega postopka odvetnik mag. Mitja Jelenič Novak. Konferenca je potekala 21. novembra 2018 na PF Univerze v Ljubljani. Na njej so sodelovali pravniki iz različnih poklicev, organizirali pa sta jo Odvetniška zbornica Slovenije (OZS) in Odvetniška akademija OZS.
Slovensko civilno procesno pravo je dobilo novo pomembno monografijo z naslovom Razkritje dokazov v pravdnem postopku, ki je rezultat doktorske disertacije Ivanke Demšar Potočnik. Monografija je izšla pri GV Založbi kot del zbirke Scientia Iustitia (2017, 277 strani, 48 evrov). Kot je zapisala avtorica, je področje razkritja dokazov v slovenski pravni teoriji slabo raziskano. V tujini gre seveda za dobro poznan institut, ki ima korenine v angleškem procesnem pravu.
Minuli kotiček sem namenila vprašanju stilistike pozdravov, tokrat pa se bomo dotaknili še ene prav tako vroče teme: kako postavljati ločila pri nagovorih in pozdravih. Ko sem namreč pred tednom dni iskala odgovor na vprašanje, obravnavano v kotičku, sem naletela na precej dilem uporabnikov, povezanih ravno z dvomi, kako in katera ločila uporabiti ob nagovorih in zaključnih mislih in pozdravih.
Rek, ki bi se slovensko glasil "V vinu je resnica", omenja Erazem Rotterdamski (Adagia, I, 7, 17). Gre za povzetek besed Plinija starejšega (Nat. hist. 14, 28, 141), ki pravi, da se vinu na splošno pripisuje resnicoljubnost. Plinij to omenja mimogrede, ko govori o različnih neumnostih, ki jih počenjajo ljudje v pijanem stanju. Celotno 28. poglavje 14. knjige svojega dela o naravoslovju, ki je bolj ali manj namenjena trti in vinu, namreč posveča problemu pretiranega uživanja alkohola in prepričanju nekaterih, da je moško in pogumno, če ga nekdo "veliko nese".
Evropski poslanci so potrdili napredek Albanije, Črne gore, Kosova, Makedonije in Srbije na poti pridruževanja EU, ob tem pa poudarili potrebo po nadaljevanju boja proti korupciji in večji neodvisnosti pravosodja.
Ponedeljek, 19. 11. Evropski glavni tožilec. Ministrstvo za pravosodje je sporočilo, da je bil v Uradnem listu Evropske unije (EU) objavljen razpis za evropskega glavnega tožilca, ki ga bosta na podlagi izbirnega postopka imenovala Evropski parlament in Svet EU v medseb
Ponedeljek, 19. 11. Sistem SIS. Države članice Evropske unije (EU) so sprejele predlog Evropske komisije (EK) za okrepitev schengenskega informacijskega sistema (sistem SIS). Okrepljeni sistem SIS naj bi omogočal uvedbo ukrepov glede oseb, za katere se zahteva prijetje
6. december 1990 - Zakon o plebiscitu in Deklaracija o spoštovanju temeljnih konvencij Sveta Evrope Skupščina RS je sprejela Zakon o plebiscitu o samostojnosti in neodvisnosti Republike Slovenije (Ur. l. RS, št. 44/90), ki je določil, da se bo plebiscit izvedel 23. decemb
Služba Evropskega parlamenta za raziskave je v sodelovanju s službama za komuniciranje in prevajanje pripravila nov spletni portal Kaj Evropa počne zame, na katerem so predstavljene koristi, ki jih je Evropska unija (EU) prinesla državljanom. Portal je novembra javnosti predstavil predsednik Evropskega parlamenta Antonio Tajani.
UL C 418 A 1. Evropski glavni tožilec - http://eur-lex.europa.eu , rok je 14. december. TED 2. Prevajanje pravnih besedil in drugih povezanih dejavnosti v več uradnih jezikih EU -	Evropska
Vlada RS Sklepi, ki jih je Vlada RS sprejela na 9. redni seji (22. november 2018): - predlog zakona o spremembah in dopolnitvah Zakona o reševanju in prisilnem prenehanju bank, - predlog zakona o spremembah in dopolnitvah Zakona o izvrševanju proračunov Republike Slovenije za
22. november - predlog zakona o spremembah in dopolnitvah Zakona o reševanju in prisilnem prenehanju bank. 23. november - predlog zakona o spremembah in dopolnitvah Zakona o postopnem zapiranju Rudnika Trbovlje-Hrastnik in razvojnem prestrukturiranju regije,
Vacatio legis Akti, ki začnejo veljati v naslednjem mesecu: 1. Zakon o trgu finančnih instrumentov (ZTFI-1) (Ur. l. RS, št. 77/18) - veljati začne 14. decembra. 2. Zakon o spremembah in dopolnitvah Zakona o investicijskih skladih in družbah za upravljanje (ZISDU-3

References: sui generis
 sodišče 
 sodišče 
 sodišče 
 sodišče 
 Sodišče